મહારાજા ભગવતસિંહજીનું વ્યક્ત્તિવ જ કાંઈક વિશિષ્ટ હતું. ગુજરાતી ભાષાના સર્વગ્રાહી કોશનો અભાવ દૂર કરવા તેઓ કોઈ પણ વ્યવસ્થા કરી શક્યા હોત. નાણાં કે સાધનોની તેમને કમી ન હતી. ફ્રાન્સના સમ્રાટે ફ્રેન્ચ ભાષાના શબ્દકોશની રચના માટે એકેડમીની સ્થાપના કરી હતી, તેમાં વિદ્વાનોને રોક્યા હતા. મહારાજા ભગવતસિંહજી પણ તેમ કરી શક્યા હોત. ગુજરાત વિદ્યાસભા કે ગુજરાતી સાહિત્ય પરિષદને પણ આ યોજના સોંપી શક્યા હોત. મુંબઈ વિશ્વવિદ્યાલયને પણ આવી યોજના સોંપવાનું વિચારી શકાયું હોત. પરંતુ તેમણે જાતે જ અપના હાથ જગન્નાથ કરીને શબ્દો એકત્ર કરવાના શ્રીગણેશ કર્યા.